**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS ŠVIETIMO ĮSTAIGŲ DIDŽIAUSIO LEISTINO PAREIGYBIŲ SKAIČIAUS NUSTATYMO“**

2015 m. spalio 8 d.

1. **Sprendimo projekto esmė, tikslai ir uždaviniai.**

Šiuo sprendimo projektu siekiama pakeisti Klaipėdos miesto savivaldybės tarybos 2014 m. spalio 23 d. sprendimu Nr.T2-281 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ ir 2015 m. liepos 30 d. sprendimu Nr. T2-177 „Dėl Klaipėdos miesto savivaldybės tarybos 2014 m. spalio 23 d. sprendimo Nr. T2-281 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ pakeitimo“ patvirtintą didžiausią leistiną pareigybių skaičių švietimo įstaigose pagal pasikeitusius teisės aktus ir kitas aplinkybes nuo 2015 m. rugsėjo 1 dienos.

Pagrindiniai teikiamo sprendimo projekto uždaviniai:

- patikslinti didžiausią leistiną pareigybių skaičių darbuotojų, dirbančių pagal darbo sutartis švietimo įstaigose nuo 2015 m. rugsėjo 1 dienos pagal pasikeitusį mokinių skaičių, klasių komplektų skaičių bendrojo ugdymo mokyklose, ikimokyklinio ugdymo įstaigų grupių skaičių, darbo rėžimą.

- ekonomiškai ir racionaliai suplanuoti savivaldybės biudžeto lėšas pagal patikslintą darbuotojų pareigybių skaičių švietimo įstaigose.

**2. Projekto rengimo priežastys:**

Šis sprendimo projektas parengtas atsižvelgiant į šiuos dokumentus: vadovaujantis Klaipėdos miesto savivaldybės administracijos direktoriaus 2015 m. rugsėjo 10 d. įsakymu Nr. AD1-2639 „Dėl auklėtojo (mokytojo) ir mokytojo padėjėjo etatų“ įsteigti nauji mokytojų padėjėjų etatai švietimo įstaigose; Švietimo skyriaus vedėjo 2015 m. rugsėjo 3 d. įsakymu Nr. ŠV-275“Dėl pailgintos dienos grupių skaičiaus bendrojo ugdymo mokyklose 2015-2016 mokslo metams nustatymo“(pakeitimas 2015 m. rugsėjo 11 d. įsakymas Nr. ŠV1-285) įsteigtos pailgintos dienos grupės 2015-2016 mokslo metams įstaigose; Švietimo skyriaus vedėjo 2015 m. rugsėjo 17 d. įsakymu Nr. ŠV1-288 „Dėl pritarimo Klaipėdos lopšelio-darželio „Pumpurėlis“ neformaliojo vaikų švietimo programoms“ bei 2015 m. rugsėjo 17 d. įsakymu Nr. ŠV1-287 „Dėl pritarimo Klaipėdos lopšelio-darželio „Berželis“ neformaliojo vaikų švietimo programai‘‘ patvirtintos naujos neformaliojo vaikų švietimo programos, todėl steigiami etatai šioms programoms vykdyti. „Žemynos“ gimnazijoje mokinių maitinimo organizavimas nuo 2015 rugsėjo 1 dienos perduotas privačiai įstaigai, todėl mažinamas valgyklos darbuotojų etatų skaičius.

Vadovaujantis administracijos direktoriaus 2015 m. rugpjūčio 21 d. įsakymu Nr. AD1-2447 „Dėl Klaipėdos lopšelio-darželio „Aušrinė“ veiklos organizavimo 2015-2016 mokslo metais priemonių plano patvirtinimo“ keičiamas darbuotojų etatų skaičius lopšelyje-darželyje „Aušrinė“. Vadovaujantis administracijos direktoriaus 2014 m. birželio 20 d. įsakymu Nr. AD1-1911 „Dėl Klaipėdos miesto savivaldybės švietimo įstaigų pareigybių skaičiaus nustatymo normatyvų patvirtinimo“ mažinami etatai Baltijos gimnazijoje, lopšelyje-darželyje „Giliukas“, lopšelyje-darželyje „Žemuogėlė“. Vadovaujantis administracijos direktoriaus 2014 m. liepos 21 d. įsakymu Nr. AD1-2188 „Dėl Klaipėdos miesto savivaldybės švietimo įstaigų darbuotojų pareigybių skaičiaus nustatymo normatyvų patvirtinimo“ steigiamas etatas Vaikų laisvalaikio centre ir mažinami etatai Jaunimo centre.

**Kokių rezultatų laukiama.**

Nustačius didžiausią leistiną pareigybių skaičių, švietimo įstaigoms nekils problemų planuojant darbo užmokesčio fondą.

1. **Sprendimo projekto rengimo metu gauti specialistų vertinimai.**

Specialistų neigiamų vertinimų negauta.

1. **Išlaidų sąmatos, skaičiavimai, reikalingi pagrindimai ir paaiškinimai.**

Vadovaujantis aiškinamojo rašto antrame punkte minimais norminiais aktais, taip pat pagal įstaigų pateiktą informaciją apie planuojamus pokyčius, siūloma padaryti pakeitimus keičiant didžiausią leistiną pareigybių skaičių švietimo įstaigose.

1. Dėl Savivaldybės administracijos direktoriaus įsakymu patvirtintų mokytojų padėjėjų etatų, steigiami papildomi etatai: 0,5 etato Gedminų progimnazijoje, 1,5 etato „Santarvės“ pagrindinėje mokykloje, 3 etatai „Vyturio“ pagrindinėje mokykloje, 1 etatas Tauralaukio progimnazijoje, 2,5 etato „Gilijos“ pradinėje mokykloje, 0,5 etato lopšelyje-darželyje „Švyturėlis“, 0,5 etato lopšelyje-darželyje „Žilvitis“.
2. Dėl Švietimo skyriaus vedėjo įsakymu įsteigtų naujų pailgintų dienos grupių, daugėja: 0,5 etato Hermano Zudermano gimnazijoje, 0,5 etato Maksimo Gorkio pagrindinėje mokykloje, 0,75 etato Sendvario progimnazijoje.
3. Dėl Švietimo skyriaus vedėjo įsakymu patvirtintų naujų neformaliojo vaikų švietimo programų įsteigti nauji etatai: 0,5 etato neformaliojo ugdymo pedagogo lopšelyje-darželyje „Berželis“, 1 etatas neformaliojo ugdymo pedagogo lopšelyje-darželyje „Pumpurėlis“.
4. Perdavus mokinių maitinimo paslaugos organizavimą privačiai įmonei mažėja 2,5 etato valgyklos darbuotojų „Žemynos“ gimnazijoje.

5. Įgyvendinant lopšelio-darželio „Aušrinė“ veiklos organizavimo 2015-2016 mokslo metų priemonių planą, sumažėjo 39,86 etatai lopšelyje-darželyje „Aušrinė“, padidėjo grupių skaičius šiose įstaigose: 1 grupė lopšelyje-darželyje „Du gaideliai“, steigiami 2,60 etatai (1,6 etatas auklėtojo, 1 auklėtojo padėjėjo), 2 grupės lopšelyje-darželyje „Žemuogėlė“, steigiami 9,74 etatai (3,64 etatai auklėtojų, 3 – auklėtojo padėjėjo, 2,6 - naktinės auklėtojos, 0,5 – virėjo, išlaikomo iš tėvų įmokų), 4 grupės lopšelyje-darželyje „Žiogelis“, steigiami 13,92 etatai (6,62 etatai auklėtojo, 4,5 – auklėtojo padėjėjo, 1,3 - naktinės auklėtojos, 1- virėjo, 0,25 – specialisto), 1 grupė „Saulutės“ mokykloje-darželyje, steigiami 3,1 etato (1,6 etato auklėtojo, 1- auklėtojo padėjėjo, 0,5 etato meninio ugdymo mokytojo). Lopšelyje-darželyje „Obelėlė“, steigiamas 0,5 etato virėjo, kuris išlaikomas iš tėvų įmokų.

6. Vadovaujantis patvirtintais normatyvais:

1. Didėja: 0,5 etato valytojo Vaikų laisvalaikio centre, dėl persikraustymo į didesnes patalpas H.Manto g. 77), 1 psichologo etatas iš mokinio krepšelio lėšų Tauralaukio progimnazijoje, nes įstaigoje mokosi dalis mokinių, kuriems būtina psichologo pagalba.

2. Mažėja: 1 valytojo etatas Baltijos gimnazijoje dėl sumažėjusio patalpų ploto, 0,25 valytojo etato lopšelyje-darželyje „Žemuogėlė“, 3,5 pedagogų etatų Jaunimo centre, 6,78 etato lopšelyje darželyje „Giliukas“, iš jų 3,9 etato naktinės auklės, 2 etato auklėtojo padėjėjo, 0,88 etato auklėtojo.

**6. Lėšų poreikis sprendimui įgyvendinti.**

Įgyvendinus šį sprendimą papildomų lėšų nereikės, nes bendras etatų skaičius mažėja 9,28 etato.

**7. Galimos teigiamos ar neigiamos sprendimo priėmimo pasekmės.**

Patikslinus etatų skaičių švietimo įstaigose bus atsižvelgta į įstaigų darbuotojų poreikį ir ekonomiškiau panaudotos darbo užmokesčio lėšos iš savivaldybės biudžeto.

Neigiamos pasekmės – gali keistis darbuotojų darbo krūviai.

**PRIDEDAMA.**

1. Teisės aktų, nurodytų sprendimo projekto įžangoje, išrašai, 2 lapai.

2. Klaipėdos miesto savivaldybės tarybos 2014 m. spalio 23 d. sprendimas Nr. T2-281 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“, 6 lapai.

3. Klaipėdos miesto savivaldybės tarybos 2015 m. liepos 30 d. sprendimas Nr. T2-177 „Dėl Klaipėdos miesto savivaldybės tarybos 2014 m. spalio 23 d. sprendimo Nr. T2-281 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ pakeitimo“, 2 lapai.

4. Kiti teisės aktai, nurodyti aiškinamajame rašte, 11 lapų.

5.Rengimo medžiaga, 4 lapai.

Planavimo ir analizės skyriaus vedėja Jolanta Ceplienė